b'\n_START_ARTICLE_\nEleccions al Consell General d\'Andorra de 1985\n_START_SECTION_\nSistema electoral\n_START_PARAGRAPH_\nCada\xc2\xa0circumscripci\xc3\xb3\xc2\xa0escollia 4\xc2\xa0consellers generals. Els l\xc3\xadmits de les circumscripcions corresponien amb les\xc2\xa0parr\xc3\xb2quies. El sufragi era universal per als\xc2\xa0nacionals andorrans\xc2\xa0amb majoria d\'edat (18 anys). Els\xc2\xa0partits pol\xc3\xadtics\xc2\xa0no es van legalitzar fins l\'aprovaci\xc3\xb3 de la Constituci\xc3\xb3 de\xc2\xa01993, per\xc3\xb2 els candidats s\'agrupaven sota sigles anomenades "grups pol\xc3\xadtics". Tot i aix\xc3\xb2, la\xc2\xa0premsa\xc2\xa0classificava les agrupacions i els candidats segons la seva postura entorn a la situaci\xc3\xb3 pr\xc3\xa8via a l\'elecci\xc3\xb3: oficialistes o continuistes (si eren favorables al govern sortint o estaven recolzats pels\xc2\xa0comuns\xc2\xa0de respectives parr\xc3\xb2quies) o\xc2\xa0opositors._NEWLINE_El sistema d\'elecci\xc3\xb3 de consellers es feia mitjan\xc3\xa7ant\xc2\xa0escrutini majoritari plurinominal\xc2\xa0a dues voltes: els electors podien votar a tants candidats com escons estiguessin en joc. Tots aquells candidats que obtinguessin m\xc3\xa9s del 50% dels vots, eren escollits. Aquells que no aconseguissin, si es que encara quedaven escons per assignar, podien tornar-ho a provar en una segona volta, sense necessitar\xc2\xa0majoria absoluta._NEWLINE_Un cop s\'havia escollit la composici\xc3\xb3 del parlament andorr\xc3\xa0, el Consell General havia de triar el cap de Govern amb majoria.'